stanford-oval/wikipedia huggingface dataset:
Riad

| Riad الرياض |
| --- | --- |
 Riad ilmakuvassa vuonna 2018.
 vaakuna
 Riad
 Koordinaatit: 24°38′N, 46°43′E 
Valtio:  Saudi-Arabia
Emiraatti:  Ar Riyad
Väkiluku (2022):  7 009 000
Aikavyöhyke:  UTC+3
 
 www.arriyadh.com 
Infobox OKVirheellinen NIMI-arvo: 
Riad (arab. الرياض‎, al-Riyāḍ) on Saudi-Arabian pääkaupunki. Sen asukasluku oli vuonna 2016 yhteensä 6 506 700. Riad on ollut maan pääkaupunki vuodesta 1932. Alun perin varsin pieni kaupunki on kasvanut räjähdysmäisesti 1900-luvun puolivälistä lähtien.
Maantiede

Riad sijaitsee Najdin historiallisella alueella Arabian niemimaan keskiosan kivikkoisella tasangolla. Sen korkeus merenpinnasta on noin 600 metriä. Riad on osa Najdin tiheäänasuttua selkärankaa, joka muodostuu 1 300 kilometrin pituisista Ṭuwayqvuorista. Varsinainen Riadin alue on kuitenkin melko tasainen. Alueen maaperä koostuu sorasta, hiekasta, savesta ja kalkkikivestä. Riadin kesät ovat erittäin kuumia ja päivien keskilämpötila nousee 40˚C. Yöt ovat kuitenkin huomattavasti kylmempiä. Ilma on kuivaa etenkin kesäisin. Vähäiset sateet lankeavat pääosin marras-toukokuun välisenä aikana.
Liikenne

Saudi-Arabian pääkaupunkina Riadilla on suhteellisen hyvät yhteydet ulkomaille ja muualle Saudi-Arabiaan. Kattavan tieverkon lisäksi kaupungista kulkee rautatie Dammamiin ja sen laajentamista Jeddaan on suunniteltu. Kuningas Khalidin kansainvälinen lentoasema on pinta-alaltaan maailman suurimpia. Taksit ovat tavallinen kulkuväline Riadissa. Kaupungissa on myös bussiliikennettä, mutta niitä käyttävät tavallisesti vain pienipalkkaiset siirtotyöläiset. Kaupunkiin on suunnitteilla myös kuusi linjaa ja 85 asemaa käsittävä metro.
Väestö

Riadissa oli vuonna 2016 yhteensä 6 506 700 asukasta. Heistä 69,14 % oli Saudi-Arabian kansalaisia 35,81 % ulkomaalaisia.
Siirtotyöläiset muodostavat huomattavan osan Saudi-Arabian työvoimasta. Siirtolaiset tulevat esimerkiksi Intiasta, Bangladeshista, Nepalista, Pakistanista ja Jemenistä. Jännitteet siirtolaisten ja viranomaisten välillä ovat johtaneet ajoittain jopa yhteenottoihin.
Talous

Riadin talous pohjautuu pitkälti valtion hallintokoneistoon. Kaupungissa sijaitsee useita ministeriöitä ja julkisten palvelujen tarjoajien päämajoja. Yli kolmasosa kaupungin työvoimasta työskentelee hallinnon viroissa. Saudi-Arabian kansalaiset muodostavat yhdeksän kymmenesosaa hallinnon virkailijoista, kun taas monilla muilla aloilla työvoimaa hallitsevat ulkomaalaiset työläiset. Yksityisellä puolella noin kaksi viidesosaa työvoimasta työskentelee palvelualalla, yksi neljäsosa rakennusalalla, yksi viidesosa kaupanalalla ja yksi kymmenesosa teollisuudessa. Monilla pankeilla on päämajat Riadissa ja kaupungissa toimii myös esimerkiksi Saudi-Arabian keskuspankki. Noin kolmasosa kaikista Saudi-Arabian tehtaista sijaitsee Riadissa. Tärkeimpiä teollisuuden aloja ovat esimerkiksi metalli-, rakennustarvike-, kemikaali-, elintarvike- ja tekstiiliteollisuus.
Kulttuuri

Riadin lukuisiin kulttuurikohteisiin lukeutuvat vanhan kuninkaallisen palatsin maille perustettu kuningas Abd al-Azizin historiallinen keskus, johon lukeutuu ennallistettuja historiallisia rakennuksia, moskeija, kirjasto ja kokouskeskus. Keskuksen tarkoituksena on esitellä kuningaskunnan ja Arabian niemimaan historiaa. Muita Riadin kulttuurikohteita ovat Saudi-Arabian kansallismuseo ja kansalliskirjasto. Saudi-Arabian kansalliskaarti järjestää vuosittain helmikuussa al-Jinadiriyyah -festivaalin, johon lukeutuu esimerkiksi kameliratsastusta, näyttelyitä, esityksiä. Festivaaleilla käy runsaasti osanottajia Saudi-Arabiasta, muualta arabimaailmasta ja muista muslimimaista.
Koulutus

Riadissa toimii useita korkeamman asteen oppilaitoksia, kuten Kuningas Saudin yliopisto ja imaami Muhammad ibn Saudin islamilainen yliopisto. Näiden kahden kansallisen yliopiston lisäksi kaupungissa toimii useita sotilasopistoja. Riadissa toimii myös kuningas Abd al-Azizin tiede- ja teknologiakaupunki, jossa harjoitetaan tieteellistä tutkimusta.
Aiheesta muualla

Kuvia tai muita tiedostoja aiheesta Riad Wikimedia Commonsissa
Matkaopas aiheesta Riyadh Wikivoyagessa (englanniksi)
| n k Arabimaiden pääkaupungit |
| --- | --- |
Afrikka:  Alger, Algeria  Kairo, Egypti  Djibouti, Djibouti  Khartum, Sudan  Mogadishu, Somalia  Moroni, Komorit  Nouakchott, Mauritania  Rabat, Marokko  Tripoli, Libya  Tunis, Tunisia 
Aasia:  Abu Dhabi, Yhdistyneet arabiemiraatit  Amman, Jordania  Bagdad, Irak  Beirut, Libanon  Damaskos, Syyria  Doha, Qatar  Ramallah (de facto), Palestiina  Kuwait, Kuwait  Manama, Bahrain  Masqat, Oman  Riad, Saudi Arabia  Sanaa, Jemen 
Masmakin linna, monet muut Riadin historialliset rakennukset on purettu nykyaikaisten rakennusten tieltä.
Kuningas Khalidin kansainvälinen lentoasema satelliittikuvassa.
1327

| --- | --- |
Vuosisadat: 1100-luku · 1200-luku · 1300-luku · 1400-luku · 1500-luku
Vuosikymmenet: 1290-luku · 1300-luku · 1310-luku · 1320-luku · 1330-luku · 1340-luku 1350-luku · 1360-luku · 1370-luku · 1380-luku · 1390-luku · 1400-luku
Vuodet: 1290 · 1291 · 1292 · 1293 · 1294 · 1295 · 1296 · 1297 · 1298 · 1299 1300 · 1301 · 1302 · 1303 · 1304 · 1305 · 1306 · 1307 · 1308 · 1309 1310 · 1311 · 1312 · 1313 · 1314 · 1315 · 1316 · 1317 · 1318 · 1319 1320 · 1321 · 1322 · 1323 · 1324 · 1325 · 1326 · 1327 · 1328 · 1329 1330 · 1331 · 1332 · 1333 · 1334 · 1335 · 1336 · 1337 · 1338 · 1339 1340 · 1341 · 1342 · 1343 · 1344 · 1345 · 1346 · 1347 · 1348 · 1349 1350 · 1351 · 1352 · 1353 · 1354 · 1355 · 1356 · 1357 · 1358 · 1359 1360 · 1361 · 1362 · 1363 · 1364 · 1365 · 1366 · 1367 · 1368 · 1369 1370 · 1371 · 1372 · 1373 · 1374 · 1375 · 1376 · 1377 · 1378 · 1379 1380 · 1381 · 1382 · 1383 · 1384 · 1385 · 1386 · 1387 · 1388 · 1389 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409
Tapahtumia

25. tammikuuta Edvard III:sta tuli Englannin kuningas.
Rheinelle myönnettiin Saksassa kaupunginoikeudet.
Kuolleita

16. marraskuuta – Walter Reynolds, Canterburyn arkkipiispa
21.9. Edvard II, englannin kuningas
Muuta

Umberto Econ romaani Ruusun nimi sijoittuu vuoteen 1327.
Wedgwood

Wedgwood on englantilainen laadukkaiden posliiniastioiden valmistaja, jonka Josiah Wedgwood perusti vuonna 1759. Suomalainen Fiskars osti yhtiön vuonna 2015.
Wedgwoodin tehtaat ovat Englannin Staffordshiressä. Yhtiö alkoi 1760-luvulla koristella astioita painettujen siirtokuvien avulla. Tätä pystyivät tekemään tavalliset tehdastyöntekijät, ja niin yhtiö saattoi tuottaa kauniita astiastoja hinnoilla, joihin keskiluokalla oli varaa. Kalleimmat astiastot koristeltiin käsin.
Astiastojen ulkonäköön haettiin vaikutteita menneiltä vuosisadoilta, etenkin antiikista ja renessanssista.
Wedgwood tuli tunnetuksi mattapintaisista sinisistä esineistä. (Noin vuodelta 1790)
Kohtuuhintainen siirtokuvin koristeltu teeastiasto 1770-luvulta.
Teekannu, noin vuodelta 1840.
Teekuppeja, 2011.
Pavel Nedvěd

| 0 | 1 | 2 |
| --- | --- | --- |

Henkilötiedot
Koko nimi: Pavel Nedvěd
Syntymäaika: 30. elokuuta 1972 (ikä 52)
Syntymäpaikka:  Cheb, Tšekkoslovakia
Pelipaikka: keskikenttä
Pituus: 177 senttimetriä
Lempinimi: Nallekarhu, Duracell, La Furia Ceka
Seura
Seura: lopettanut uransa
Pelinumero: 11
Junioriseurat
1977–1985 1985–1986 1986–1990 1990 1990–1991:  TJ Skalná  RH Cheb  Škoda Plzeň  VTJ Tábor  Dukla Praha
Seurat
| Vuodet | Seura | O (M) |
| 1991–1992 1992–1996 1996–2001 2001–2009 |  Dukla Praha  Sparta Praha  Lazio  Juventus | 19 (3) 98 (23) 138 (33) 247 (51) |
Maajoukkue
| 1994–2006 |  Tšekki | 91 (18) |
 Seurajoukkueuran tilastot kattavat vain kansalliset sarjat, päivitetty 22. syyskuuta 2008.  Maajoukkueuran tilastot päivitetty 16. syyskuuta 2006.
Pavel Nedvěd ( kuuntele ääntämys (ohje), s. 30. elokuuta 1972 Cheb, Tšekkoslovakia) on tšekkiläinen, ammattilaistasolla aktiivisesti vuodet 1991–2009 pelannut jalkapalloilija. Hän pelasi keskikenttäpelaajana. Häntä pidetään yhtenä historian parhaimmista tšekkiläispelaajista.
Ura

Jalkapallomaailman tietoisuuteen Nedvěd nousi vuoden 1996 EM-kisoissa, joissa Tšekin maajoukkue eteni yllättäen loppuotteluun asti häviten vasta jatkoajalla Saksalle. Nedvěd herätti turnauksessa useiden suurseurojen huomion ja siirtyikin kesällä 1996 Sparta Prahasta Lazioon. Laziossa hän voitti Italian mestaruuden, Italian cupin kahteen kertaan sekä Cup-voittajien cupin. Vuonna 2001 Nedvěd siirtyi Juventukseen 41,2 miljoonan euron siirtosummalla Real Madridiin siirtyneen Zinédine Zidanen korvaajaksi.
Juventuksessa Nedvěd on voittanut kahdesti Serie A:n. Vuonna 2003 hän johdatti joukkueensa Mestarien liigan finaaliin, jonka Juventus kuitenkin hävisi AC Milanille. Nedvěd itse oli loppuottelusta sivussa varoitustilin täyttymisen vuoksi. Samana vuonna Nedvěd palkittiin France Football -lehden Kultaisella pallolla.
Nedvěd oli yksi niistä harvoista huippupelaajista, jotka päättivät jäädä Juventukseen siitä huolimatta, että seura pudotettiin Serie B:hen suuressa sopupeliskandaalissa, jonka rangaistukset luettiin pian Italian voitettua MM-kisat 2006. Rangaistus annettiin muun muassa yrityksestä vaikuttaa pelien erotuomarivalintoihin.
Maajoukkueuransa Nedvěd päätti ensimmäisen kerran lopettaa vuoden 2004 EM-kisojen välierään, jonka Tšekki hävisi Kreikalle. Hänet vaihdettiin pois kentältä hänen loukattuaan polvensa. Nedvěd kuitenkin pyörsi päätöksensä ja palasi Tšekki-paitaan jatkokarsinnoissa 2006 MM-kisoihin. Ennen paluutaan Nedvěd oli pelannut 73 maaottelua ja tehnyt niissä 18 maalia.
Tšekin joukkueelta huonosti sujuneiden Saksan MM-kisojen jälkeen  Nedvěd päätti taas lopettaa maajoukkueuransa ja vakuutti päätöksensä olevan tällä kertaa lopullinen. Nedvědin jäähyväismaaottelu oli ennen EM 2008 -karsintojen alkua pelattu ystävyysottelu Serbiaa vastaan. Maaottelusaldoksi jäi 91 peliä ja 18 maalia.
Toukokuun 31. päivä 2009 Nedved pelasi uransa viimeisen ottelunsa Juventuksen paidassa entistä seuraansa Laziota vastaan. Peli päättyi Juventuksen 2–0 voittoon Vincenzo Iaquintan tehdessä ottelun ainoat maalit. Nedved syötti Iaquintan 2–0 maalin ja oli vielä tehdä pelissä maalin vaapaapotkusta, mutta Lazion maalivahti Carrizo onnistui juuri ja juuri torjumaan vedon. Ottelun jälkeen Pavel Nedved sai yleisöltä "standing ovationin". Lisäksi joukkueen pelaajat pukivat kaikki ylleen samanlaiset Nedvedin paidat numerolla 11, kunnianosoitukseksi miehelle joka antoi kaiken seuralleen.
Loppukesästä 2009 Pavel Nedvěd ilmoitti lopettavansa uransa, sillä hän halusi keskittyä enemmän yksityiselämäänsä.
Saavutukset

Tšekkoslovakian-mestaruus: 1993
Tšekin-mestaruus : 1994, 1995
Tšekin cup: 1996
Italian supercup: 1998, 2002, 2003
Italian cup: 1998, 2000
Cup-voittajien cup: 1999
Serie A: 2000, 2002, 2003
Euroopan paras pelaaja: 2003
Kashmir (kappale)

| ”Kashmir” Led Zeppelin |
| --- | --- | --- |

Kappaleen tiedot
 Albumilta: Physical Graffiti
 Julkaistu: 24. helmikuuta 1975
 Tyylilaji: hard rock, progressiivinen rock, taiderock
 Kesto: 08.26
 Levy-yhtiö: Swan Song
Physical Graffitin muut kappaleet
| ”Trampled Under Foot” 5 | ”Kashmir” 6 | ”In the Light” 7 |
Kashmir on rockyhtye Led Zeppelinin kappale. Se julkaistiin vuonna 1975 albumilla Physical Graffiti.
”Kashmir” on yhtyeen tunnetuimpia kappaleita. Mahtipontisen kappaleen sovituksessa on mukana vaskipuhaltimia, jousisoittimia ja mellotron. Kappaleen kitarat on soitettu DADGAD-vireessä eli kitaran molemmat E-kielet on alennettu kokosävelaskelen verran D:hen, sekä toisiksi ylin H-kieli on alennettu kokosävelaskeleen verran. Kappaleessa on myös tunnettu Jimmy Pagen kitarariffi, jota on myöhemmin lainannut räppäri Puff Daddy (nyk. P. Diddy) kappaleessaan ”Come With Me”, joka levytettiin Godzilla-elokuvan soundtrackille vuonna 1998.
Vuonna 2004 kappale sijoittui 141. sijalle Rolling Stone -lehden listalla 500 greatest songs of all time.
Aiheesta muualla

Jimmy Page Tells the Story of “Kashmir”. (englanniksi)
Bang & Bonsomer

Bang & Bonsomer Group Ab (ennen vuotta 1993 erilliset Bang & Co Oy ja Bonsomer Ky) on suomalainen yritysryhmä, joka toimittaa raaka-aineita ja lisäaineita eri teollisuusalojen tarpeisiin. Suomen lisäksi yhtiö toimii myös Baltian maissa, Ruotsissa, Tanskassa, Norjassa, Puolassa, Ukrainassa, Kazakstanissa.
Bang & Bonsomer on perustettu vuonna 1927. Yhtiön liikevaihto oli Suomessa 90,5 miljoonaa euroa vuonna 2023, ja henkilöstömäärä oli yli 300.
Kirjallisuutta

Mikkilä, Timo: Näkymätön tekijä. Kertomus Bang & Bonsomer Oy:n 75-vuotisesta taipaleesta. Bang & Bonsomer Oy 2002.
Aiheesta muualla

Bang & Bonsomerin verkkosivusto
Larry Hagman

| Larry Hagman |
| --- | --- |
 Larry Hagman vuonna 2010.
Henkilötiedot
Koko nimi:  Larry Martin Hagman
Syntynyt: 21. syyskuuta 1931 Fort Worth, Texas
Kuollut: 23. marraskuuta 2012 (81 vuotta) Dallas, Texas
Kansalaisuus:   Yhdysvallat
Ammatti:  näyttelijä, ohjaaja
Puoliso:  Maj Irene Axelsson (vih. 1954–2012)
Lapset:  2
Näyttelijä
Aktiivisena:  1951–2012
Merkittävät roolit:  “Tony Nelson” Unelmatyttöni “J.R. Ewing” Dallas
Aiheesta muualla
www.larryhagman.com
IMDb 
Elonet
AllMovie
Svensk Filmdatabas
Larry Martin Hagman (21. syyskuuta 1931 Fort Worth, Texas – 23. marraskuuta 2012 Dallas, Texas) oli yhdysvaltalainen näyttelijä. Hänet tunnetaan parhaiten roolistaan 1980-luvun televisiosarjassa Dallas.
Elämäkerta

Hagmanin isä oli asianajaja ja äitinsä 17-vuotias laulaja. Vanhempien eron jälkeen Hagman varttui isänsä hoivissa Weatherfordissa Texasissa ja isoäitinsä hoivissa Kaliforniassa. Hän piti myös yhteyttä äitiinsä New Yorkissa.
Hagman kävi eri yksityiskouluja ja keskeytti collegen yhden vuoden opintojen jälkeen. Hän ryhtyi näyttelijäksi, mutta kun hänen uransa ei ottanut nostetta, hän palveli Yhdysvaltain ilmavoimissa 1952–1956 osittain Lontoossa. Armeijan jälkeen Hagmanin ura lähti nousuun niin teatterissa kuin televisiossakin. Hän sai roolin saippuaoopperassa The Edge of Night ja pääosan menestyssarjassa Unelmatyttöni (1965–1970). Vuosina 1978–1990 Hagman esitti J. R. Ewingiä kansainvälisessä menestyssarjassa Dallas. Hagman näytteli myös useassa elokuvassa, kuten Kotka on laskeutunut (1976), Teräsmies (1978) ja Päävärit (1998).
Hagmanilla oli alkoholiongelmia ja vuonna 1996 hänelle tehtiin maksansiirto. Syksyllä 2011 Hagman ilmoitti sairastavansa syöpää, jonka kerrottiin myöhemmin olleen kielisyöpä. Diagnoosin seurauksena hän ryhtyi vegaaniksi. Hän menehtyi leukemian komplikaatioihin dallasilaisessa sairaalassa marraskuussa 2012.
Itsekin ruotsalaista sukujuurta ollut Hagman avioitui ruotsalaisen Maj Irene Axelssonin kanssa vuonna 1954. Liitto päättyi Larry Hagmanin kuolemaan marraskuussa 2012.
Aiheesta muualla

Kuvia tai muita tiedostoja aiheesta Larry Hagman Wikimedia Commonsissa
Larry Hagmanin viralliset kotisivut
Larry Hagmanin muistokirjoitus Helsingin Sanomissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat 
Taiteenala:  Emmy Awards  MusicBrainz 
Henkilöt:  Elonet 
Muut:  SNAC  IdRef
Jonas Engström

| Jonas Engström> Henkilötiedot |
| --- | --- |
Syntynyt: 21. tammikuuta 1991 (ikä 33) Södertälje, Ruotsi
Kansalaisuus:   Ruotsi
Jääkiekkoilija
Lempinimi:  Enga
Pelipaikka:  vasen laitahyökkääjä
Maila:  vasen
Pituus:  185 cm
Paino:  88 kg
Seura
Seura:  Ei joukkuetta
Pelaajaura
Pääsarjaura:  2009–
Aik. seurat:  Södertälje SK (SEL/HA) HC Vita Hästen (Div. 1) IK Oskarshamn (HA/SHL) Växjö Lakers HC (SHL) Tappara (SML) Jokerit (Mestis)
Jonas Engström (s. 21. tammikuuta 1991 Södertälje, Ruotsi) on ruotsalainen jääkiekkoilija. Hän on pelipaikaltaan vasen laitahyökkääjä.
Ura > Maajoukkueura

Engström on pelannut kolme nuorten maaottelua.
Media (ainejärjestö)

| Media ry |
| --- | --- |
Perustettu:  1971
Yliopisto:  Helsingin yliopisto
Ylioppilaskunta:  HYY
Tieteenala:  viestintätieteet
Haalareiden väri:  punainen
Jäsenlehti:  Groteski
Kotisivut:  www.mediary.fi
Viestinnän opiskelijoiden yhdistys Media ry tai Media ry on Helsingin yliopiston valtiotieteellisen tiedekunnan viestinnän opiskelijoiden ainejärjestö. Media ry toimii Helsingin yliopiston ylioppilaskunnan piirissä.
Media ry toimii viestinnän opiskelijoiden yhteenliittymänä ja edunvalvojana. Media ry järjestää lisäksi opiskelijatapahtumia ja työelämään tutustuttavaa toimintaa muun muassa yritysekskursioiden muodossa.
Järjestön puheenjohtajana vuonna 2025 Silja Veijonen.
Historia

Tiedotusopin opetus alkoi Helsingin yliopistossa vuonna 1968. Media ry perustettiin muutamaa vuotta myöhemmin vuonna 1971. Vuonna 1993 oppiaineen nimi muuttui viestinnäksi.
Vuonna 2018 Ylioppilaslehdessä julkaistussa artikkelissa paljastettiin, että naisvaltaisen ainejärjestön sisällä toimi salainen mieskerho, jota kutsuttiin nimellä Median miehet. Ainejärjestön silloinen hallitus irtisanoutui ryhmän toiminnasta ja julkaisi lausunnon, jonka mukaan Median miehet ei ole ollut osa ainejärjestön virallista toimintaa.
Vuonna 2021 uutisoitiin valtiotieteellisen tiedekunnan ainejärjestöjen tekemästä nettikyselystä, jonka tulosten mukaan erityisesti viestinnän opiskelijat ovat kokeneet syrjintää ja seksuaalista häirintää. Kyselyn myötä valtiotieteellinen tiedekunta otti sisäisillä kanavillaan kantaa viestinnän opiskelijoiden syrjintää vastaan. Viestinnän opiskelijoista valtaosa on ollut 2000-luvun aikana naisia.
Groteski-lehti

Groteski magazine tai Groteski on viestinnän opiskelijoiden vuonna 1979 perustettu opiskelijalehti. Groteski on perinteisesti toiminut sekä viestinnän opiskelijoiden äänenkannattajana että harjoitustoimituksena. Groteskin paperiversio ilmestyy tavallisesti neljä kertaa vuodessa. Lehden tunnuslause on ollut vuodesta 2013 röyhkeää, rietasta ja relevanttia.
Lehteä tehdään vapaaehtoisvoimin. Lehden päätoimittajat valitaan vuosittain Media ry:n vuosikokouksessa.
Groteskin päätoimittajina ovat toimineet muun muassa Markku Rönkkö, Juha Itkonen, Sonja Saarikoski ja Adile Sevimli.
Micke Saari

| Micke Saari> Henkilötiedot |
| --- | --- |
Syntynyt: 19. huhtikuuta 1994 (ikä 30) Kirkkonummi, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  185 cm
Paino:  76 kg
Seura
Seura:  Kiekko-Vantaa
Sarja:  Mestis
Pelaajaura
Pääsarjaura:  2015–
Aik. seurat:  Blues (SML) JYP-Akatemia (Mestis) JYP (SML) SaiPa (SML) Karlskrona HK (HockeyEttan) HK 32 Liptovský Mikuláš (SloEL) Odense Bulldogs (Tanska) ESV Kaufbeuren (DEL2)
Micke Saari (s. 19. huhtikuuta 1994 Kirkkonummi) on suomalainen jääkiekkoilija, joka pelaa Mestis-joukkue Kiekko-Vantaassa. Hän on pelipaikaltaan vasen laitahyökkääjä, mutta Saari osaa pelata myös keskellä.
Muuta

Saaren isoveli Robin on pelannut puolustajana Mestis-tasolla.
Martinkosken seurakunta

| Martinkosken evankelis-luterilainen seurakunta |
| --- | --- |
Suuntautuminen:  Luterilaisuus
Kirkkokunta:  Suomen evankelis-luterilainen kirkko
Hiippakunta:  Turun arkkihiippakunta
Rovastikunta:  Paimion rovastikunta
Perustettu:  1. tammikuuta 2019
Erotettiin:  Perustettiin yhdistämällä Marttilan seurakunta ja Kosken Tl seurakunta
Lakkautettu:  2023
Liitettiin:  Salon seurakuntaan
Kirkkoherra:  Tapio Hietalahti
Aiheesta muualla
Sivusto
Infobox OKVirheellinen NIMI-arvo: 
Martinkosken seurakunta oli vuoden 2019 alussa perustettu Suomen evankelis-luterilaisen kirkon seurakunta. Se kuului Turun arkkihiippakuntaan ja Paimion rovastikuntaan. Seurakunta syntyi yhdistämällä Marttilan seurakunta ja Kosken Tl seurakunta. Marttilan seurakuntaan kuului vuoden 2017 lopussa 1 607 jäsentä ja Kosken Tl seurakuntaan 2 001 jäsentä. Seurakunta liitettiin vuoden 2023 alussa Salon seurakuntaan. Lyhytikäiseksi jääneen seurakunnan lakkauttamisen taustalla olivat taloudelliset syyt.
Kosken kirkkoherrasta Tapio Hietalahdesta tuli uuden seurakunnan kirkkoherra ja Marttilan kirkkoherrasta seurakunnan kappalainen. Uuden seurakunnan nimeksi tuli Martinkosken seurakunta huolimatta siitä, että Kotimaisten kielten keskus vastusti nimeä. Se piti Martinkoski -nimeä ongelmallisena siksi, ettei seudulla ole sen nimistä asutusta tai luonnonpaikkaa ja suositteli sen sijaan nimeksi Marttilan seurakuntaa.
Auschwitzin risti

Kunniamerkin tunnuksia
Auschwitzin risti (puol. Krzyż Oświęcimski) on puolalainen kunniamerkki, joka perustettiin vuonna 1985. Sitä myönnettiin natsien keskitysleireiltä selviytyneille henkilöille. Kunniamerkkiä ei ole jaettu vuoden 1999 jälkeen.
Ristiä myönnetään vain yhdessä luokassa:
kunniamerkin nauha
Kunos Simulazioni

| Kunos Simulazioni |
| --- | --- |

Perustettu:  2005
Avainhenkilöt:  Marco Massarutto, Stefano Casillo
Kotipaikka:  Rooma, Italia
Henkilöstö:  30
Kotisivu:  www.kunos-simulazioni.com
Infobox OKVirheellinen NIMI-arvo: 
Kunos Simulazioni on vuonna 2005 perustettu italialainen videopelien kehittämiseen ja julkaisuun keskittynyt yritys.
Yrityksen ovat perustaneet Marco Massarutto ja Stefano Casillo, jolloin yrityksessä työskenteli viisi henkilöä. Yritys on sen jälkeen kasvanut kolmeenkymmeneen henkilöön.
Pelit

| Vuosi | Peli | Alusta |
| --- | --- | --- |
| 2006 | netKar Pro | Microsoft Windows |
| 2007 | Marangoni Hill Climb Simulator | Microsoft Windows |
| 2009 | Trofeo Abarth 500 | Microsoft Windows |
| 2010 | Ferrari Virtual Academy | Microsoft Windows |
| 2014 2016 | Assetto Corsa | Microsoft Windows PlayStation 4, Xbox One |
| 2019 | Assetto Corsa Competizione | Windows |
| 2025 | Assetto Corsa EVO |  |
Aiheesta muualla

Kotisivut
Youtube
Profiili MobyGamesissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kunos Simulazioni
Käännös suomeksi
Kristian Sbaragli

| Kristian Sbaragli |
| --- | --- |
 Kristian Sbaragli 2015.
Henkilötiedot
Syntynyt: 8. toukokuuta 1990 (ikä 34)
Kansalaisuus:   Italia
Pyöräilijä
Pituus:  175 cm
Paino:  70 kg
Joukkue:  Toscana Factory Team Vini Fantini
Laji:  maantie
Rooli:  ajaja
Ura
Amatöörijoukkue(et)
2009 2010 2011 2012:  Hoppla-Seano-Bellissima Hoppla - Magis - Mavo Infissi Hoppla - Trucks Italia - Wega Team Simaf Carrier Wega Truck Italia Valdarno
Ammattilaisjoukkue(et)
2013–2017 2018–2019 2020–2023  2024–:  MTN-Qhubeka / Dimension Data Israel Cycling Academy Alpecin-Fenix / Alpecin-Deceuninck Corratec / Toscana Factory Team Vini Fantini
Suurimmat voitot
 Espanjan ympäriajo, etappi 
 Tiedot päivitetty: 5. tammikuuta 2025 
Kristian Sbaragli (s. 8. toukokuuta 1990 Empoli) on italialainen maantiepyöräilijä. Hän on edustanut ammattilaisurallaan eteläafrikkalaista MTN-Qhubeka / Dimension Data -tallia 2013–2017, Israel Cycling Academya 2018–2019, Alpecin-Fenix / Alpecin-Deceuninckiä 2020–2023 ja vuodesta 2024 Corratec / Toscana Factory Team Vini Fantini -joukkuetta.
Sbaragli voitti Espanjan ympäriajossa 2015 Castellóniin päättyneen kymmenennen etapin ennen John Degenkolbia.
Saavutuksia

Lähteet: Pro Cycling Stats, Cycling Archives
Erik Borg (jääkiekkoilija)

| Erik Borg> Henkilötiedot |
| --- | --- |
Syntynyt: 30. joulukuuta 1996 (ikä 28) Göteborg, Ruotsi
Kansalaisuus:   Ruotsi
Jääkiekkoilija
Lempinimi:  Borgi
Pelipaikka:  keskushyökkääjä
Maila:  vasen
Pituus:  189 cm
Paino:  87 kg
Seura
Seura:  Ilves
Sarja:  SM-liiga
Pelinumero:  11
Pelaajaura
Pääsarjaura:  2016–
Aik. seurat:  Bäcken HC (Div.2) Frölunda HC (SHL) Halmstad HF (HockeyEttan) Tingsryds AIF (HA) HC Vita Hästen (HA)
Erik Borg (s. 30. joulukuuta 1996 Göteborg, Ruotsi) on ruotsalainen jääkiekkoilija, joka pelaa SM-liigajoukkue Tampereen Ilveksessä. Hän on pelipaikaltaan keskushyökkääjä.
Pelityyli

Ilveksen urheilutoimenjohtaja Timo Koskelan mukaan Borg on työteliäs ja vahvasti kahteen suuntaan pelaava keskushyökkääjä, joka pystyy monipuoliseen joukkuepeliin ja sopeutuu eri rooleihin joukkueessa.